‎UN SERIAL NETFLIX
‎Suntem o specie care are amnezie?
‎E posibil să fi uitat o parte vitală ‎a istoriei noastre?
‎Sunt Graham Hancock
‎și mulți arheologi mă urăsc ‎pentru că încerc să aflu.
‎Noțiunea unei civilizații avansate ‎pierdute din era glaciară
‎este extrem de amenințătoare ‎pentru arheologia convențională,
‎pentru că trage preșul de sub picioare ‎întregii discipline.
‎Îi dărâmă fundația.
‎Mie nu-mi pasă de asta.
‎Vin unii oameni ‎și, din cauza impactului lor…
‎JOE ROGAN - AUTOR PODCAST
‎…schimbă felul ‎în care sunt văzute lucrurile.
‎Graham Hancock este un om care,
‎în ciuda tuturor insultelor…
‎TEORII RIDICOLE
‎…și a celor care-i discreditează munca…
‎GUNOI
‎…a continuat să călătorească.
‎Mie îmi pasă să învăț lecțiile trecutului,
‎pentru a risipi acea ceață ‎care înconjoară preistoria.
‎Și e ceață pentru că nu există documente.
‎Trebuie să construim imaginea trecutului ‎din dovezi fragmentare.
‎Povești din folclor, legende, mituri.
‎Pentru mine, ‎toate astea sunt dovezi importante.
‎Una dintre cele mai misterioase ‎și revelatoare mitologii din preistorie
‎ajunge la noi ‎prin culturile antice ale Mexicului.
‎SUPRAVIEȚUITORI ÎN VREMURI TULBURI
‎În căutarea unei civilizații pierdute,
‎am ajuns într-un ținut de văi fertile ‎și vulcani mocnind.
‎OCEANUL PACIFIC - MEXIC - GOLFUL MEXIC
‎Regiunea Puebla e la est de capitală.
‎CIUDAD DE MÉXICO
‎Țara e situată pe locul celui mai vechi ‎oraș locuit în mod neîntrerupt, Cholula.
‎În prezent, o metropolă modernă ‎cu peste 100.000 de locuitori
‎păstrează în centrul său un secret antic.
‎Istoria e scrisă de cei victorioși.
‎Acest lucru e valabil mai ales în Mexic.
‎Atunci când conchistadorii spanioli ‎au sosit în Cholula, în 1519,
‎i-au masacrat pe băștinași,
‎ștergând nu doar cultura lor,
‎ci și aproape toate urmele
‎culturilor mai antice care i-au precedat.
‎Dar invadatorii n-au putut șterge tot.
‎Conchistadorii au presupus inițial ‎că acest deal era exact asta, un deal,
‎și au construit o biserică deasupra.
‎Dar acest deal nu are caracteristicile ‎naturale cu care este confundat.
‎De fapt, e cel mai masiv monument ‎construit vreodată, oriunde în lume.
‎Totuși, e foarte probabil ‎să nu fi auzit de el.
‎Aceasta este Marea Piramidă din Cholula.
‎MAREA PIRAMIDĂ DIN CHOLULA
‎După secole de neglijare și prădare,
‎e imposibil de înțeles
‎imensitatea care a existat odată aici.
‎Dar avem o vagă idee ‎despre cum putea să arate la începuturi.
‎Se estimează că Marea Piramidă din Cholula
‎avea o înălțime ‎de cel puțin 213 picioare, 65 de metri.
‎Dovezile arată că a fost inițial dedicată
‎zeului antic mexican ‎al ploii și al inundațiilor,
‎cunoscut de azteci cu numele de Tlaloc.
‎Construită, în mare parte, ‎cu cărămizi din chirpici,
‎nu era la fel de înaltă ‎ca Marea Piramidă egipteană din Giza,
‎dar acoperea o suprafață ‎aproape de trei ori mai mare,
‎având la bază un pătrat ‎cu latura de 400 de metri,
‎aproximativ 30 de terenuri de fotbal,
‎ceea ce o face cel mai mare monument
‎construit vreodată ‎de orice civilizație, în orice loc.
‎Arheologii au stabilit rapid
‎că munca la piramidă s-a încheiat ‎în urmă cu aproximativ opt secole,
‎în jurul anului 1.200 d.Hr.
‎Dar când au început să taie tunelurile ‎din interiorul structurii,
‎au fost uluiți ‎de ceea ce au descoperit înăuntru.
‎Ai un sentiment suprarealist
‎când cobori ‎în cea mai mare piramidă din lume.
‎Înăuntru sunt picturi murale frumoase,
‎ce înfățișează scene ‎și creaturi mitologice…
‎și prin care se pot întrezări ‎numeroasele straturi de construcție.
‎Oferă oare indicii ‎pentru cel mai mare mister al acestui sit?
‎Ar putea face parte ‎dintr-o moștenire globală
‎lăsată de o civilizație antică avansată ‎din preistorie?
‎Mi se alătură unul dintre cei mai mari ‎experți în Piramida din Cholula,
‎antropolog și arheolog la Universitatea ‎din Calgari, Geoff McCafferty.
‎Suntem în inima celui mai masiv monument
‎construit vreodată în lumea antică.
‎DR. GEOFFREY MCCAFFERTY ‎UNIVERSITATEA DIN CALGARY
‎Ai aproape același sentiment ‎ca într-o biserică.
‎Există o senzație tangibilă ‎a unei aure a acelei puteri.
‎Aceste tuneluri au fost excavate ‎de arheologi mexicani.
‎Există opt kilometri de tuneluri.
‎- Extraordinar! Opt kilometri? ‎- Da.
‎Folosind aceste tuneluri,
‎arheologii au făcut o descoperire șocantă.
‎Piramida din Cholula este cea mai recentă
‎dintr-o întreagă serie de piramide ‎mai vechi ascunse dedesubt.
‎Înăuntru se află o piramidă și mai veche,
‎ce datează din jurul anului 800 d.Hr.
‎Iar sub aceea, încă una
‎construită cu cel puțin 200 ‎sau 500 de ani mai devreme.
‎Până când, ca-n păpușile Matrioșka,
‎ajungem la ceea ce credem ‎că este prima și cea mai veche piramidă,
‎și ea impresionantă, cu o latură ‎de 120 de metri și 17 metri înălțime.
‎Când a început construcția aici?
‎Cea mai îndepărtată dovadă ‎a construcției zonei ceremoniale
‎datează din jurul anului 500 î.Hr.
‎Era o piramidă destul de mare.
‎Apoi, de-a lungul timpului, ‎a fost extinsă.
‎S-a construit una mai mare ‎deasupra celeilalte.
‎Deci proiectul de construcție a piramidei ‎a fost realizat de mai multe generații,
‎pe o perioadă de 1.700 de ani ‎sau mai mult,
‎un fapt recunoscut acum de arheologi.
‎Totuși, savanții moderni
‎nu știu aproape nimic ‎despre arhitecții originali
‎sau de ce au construit o piramidă aici.
‎Exact misterele care mă interesează.
‎Ai impresia că poate să lipsească ceva
‎din povestea arheologică ‎și istorică a Mexicului antic?
‎Nu vreau să fiu prea dramatic,
‎dar cred că o mai bună înțelegere ‎a Cholula
‎ar schimba în mod radical ‎percepția asupra istoriei mesoamericane.
‎Este o gaură neagră.
‎O gaură neagră în istoria mexicană.
‎Crezi că a fost ceva aici ‎înainte să se construiască prima piramidă?
‎Piramida s-a construit ‎deasupra unui izvor important.
‎Da.
‎Izvorul reprezintă o trecere ‎în lumea de dincolo,
‎deci, în mod clar, ‎era un spațiu sacru important,
‎precum și unul pentru ceremonii.
‎Faptul că piramida a fost structura
‎aleasă pentru acel loc nu e întâmplător.
‎Dimpotrivă, cred că este ‎un indiciu esențial
‎pentru a înțelege motivația ‎constructorilor originali,
‎fiindcă repetă o temă ‎pe care o regăsim în toată lumea.
‎GUNUNG PADANG - INDONEZIA
‎Am descoperit deja dovezi
‎ale unei piramide terasate asemănătoare ‎în Indonezia, la Gunung Padang.
‎Și aceea are un izvor sacru în centru.
‎Este un model care nu se găsește ‎doar în Mexic sau Indonezia.
‎Acest lucru e valabil ‎și pentru camera subterană
‎de sub Marea Piramidă din Giza.
‎MAREA PIRAMIDĂ DIN GIZA - EGIPT
‎După părerea mea, ‎este primul loc sacru de pe platoul Giza,
‎iar piramidele sunt construite deasupra ‎pentru a-l onora.
‎Piramida Soarelui din Teotihuacán ‎e situată pe o peșteră naturală.
‎TEOTIHUACÁN - MEXIC
‎Au modificat-o oarecum
‎și apoi au construit o piramidă deasupra.
‎Dar primul lucru era locul în sine,
‎locul sacru, ‎iar piramidele marchează asta.
‎Începi cu un loc
‎care, dintr-un motiv sau altul, ‎e considerat sacru,
‎care avea un magnetism special ‎simțit de oameni.
‎Asta îl făcea important ‎și îl făcea să conteze.
‎Marea Piramidă din Cholula are în comun ‎și o altă caracteristică
‎cu piramidele antice din lume.
‎Indiciile camerelor ascunse.
‎La scurt timp ‎după cucerirea spaniolă a Mexicului,
‎un martor de încredere, ‎părintele Bernardino de Sahagún,
‎a relatat că Marea Piramidă din Cholula ‎era plină de mine și grote înăuntru.
‎În prezent, investigatorii moderni ‎au confirmat această observație.
‎Unul dintre foștii arheologi a găsit, ‎undeva înăuntrul piramidei,
‎o cameră deschisă.
‎Spre ea duceau niște tuneluri.
‎N-a fost publicat.
‎Nu știu care e situația curentă.
‎- Este o idee tentantă. ‎- Crezi?
‎A fost vreodată excavată acea cameră? ‎A mai fost revăzută?
‎Din câte știu eu, nu.
‎De ce n-a fost revăzută niciodată ‎această cameră?
‎Ce secrete putea păstra
‎despre intențiile ‎constructorilor originali?
‎Oricum, faptul că Marea Piramidă ‎din Cholula
‎are în interior o cameră ascunsă,
‎ca cele din Gunung Padang și Giza…
‎GUNUNG PADANG - INDONEZIA
‎MAREA PIRAMIDĂ DIN GIZA - EGIPT
‎…este încă o asemănare izbitoare ‎între aceste structuri.
‎Și asta nu e tot.
‎S-a convenit, oarecum, că structura
‎e orientată către asfințit
‎- …în solstițiul de vară. ‎- Așa e.
‎Soarele apune ‎între cei doi vulcani dinspre vest,
‎deci orientarea e legată de solstițiu.
‎Știm că mesoamericanii indigeni erau ‎foarte pricepuți la ciclurile astronomice.
‎La fel ca egiptenii antici, ‎care au construit Marea Piramidă din Giza
‎astfel încât să se alinieze perfect ‎cu nordul astronomic adevărat.
‎Faptul că aceste piramide antice,
‎ale căror constructori se presupune ‎că n-au comunicat,
‎au atât de multe în comun este un mister.
‎Este doar o coincidență?
‎Nu cred.
‎Opinia generală înaintată de arheologi
‎este că piramidele ‎au fost construite astfel
‎fiindcă așa e cel mai ușor să fie înalte.
‎ZIGURATUL DIN UR - IRAK
‎EL TAJIN - MEXIC
‎Problema e că aceste structuri ‎sunt universal asociate
‎cu idei spirituale foarte specifice.
‎Ce se întâmplă cu noi după moarte?
‎Structurile piramidelor sunt ‎mereu legate de asta,
‎fie că se află în Mexic,
‎în Egiptul antic,
‎în Cambodgia sau în India.
‎Este un detaliu ‎care sfidează viziunea general acceptată,
‎aceea că diferitele civilizații din lume…
‎PIRAMIDELE MEROE - SUDAN
‎…le-au inventat separat.
‎CHICHEN ITZA - MEXIC
‎EL TAJIN - MEXIC
‎Acest lucru îmi sugerează
‎că altceva se petrecea în culise.
‎Oare suntem martorii derulării ‎unui master-plan extraordinar?
‎O moștenire comună ‎de la o civilizație globală pierdută
‎care a furnizat sămânța ‎și sursa inspirației
‎pentru multe civilizații ulterioare.
‎Este o posibilitate ‎care mă face să mă întreb
‎dacă proiectul de construire ‎a piramidei din Cholula
‎putea să aibă origini mult mai vechi decât ‎vor să creadă cei mai mulți arheologi.
‎Dar datarea structurii?
‎Există datare cu carbon din primele faze?
‎Nu. Am avut ceramică similară ‎cu cea din bazinul Mexicului
‎care data din 1.000 î.Hr.
‎E suficient cât să avem încredere ‎în versiunea asta?
‎Nu. Aș spune categoric nu.
‎Și e nevoie de o muncă enormă
‎- …în preistoria Mexicului. ‎- Da.
‎Nu contest dovezile arheologice
‎care plasează primul monument
‎de pe locul Marii Piramide din Cholula
‎acum în jur de 2.300 de ani, ‎dar în Mexic există piramide mai vechi.
‎PIRAMIDA LA VENTA
‎PIRAMIDA CUICUILCO
‎Ceea ce mă interesează sunt ideile ‎din spatele lor.
‎Până în 1519, ‎când au sosit conchistadorii spanioli,
‎Marea Piramidă ‎din Cholula căzuse în paragină.
‎Dar, atunci când au înțeles ‎că e mai mult decât un deal
‎și au întrebat cine l-a construit,
‎băștinașii le-au relatat ‎o legendă fascinantă.
‎Conform mitului,
‎Marea Piramidă din Cholula ‎a fost opera unor uriași.
‎Odată ca niciodată, ‎au existat uriași în Mexicul antic,
‎până când zeul ploii, Tlaloc, s-a înfuriat ‎și a trimis un mare potop să-i distrugă.
‎Doar șapte au supraviețuit cataclismului.
‎Temându-se de un al doilea potop, ‎uriașul Xelhua, cunoscut ca arhitect,
‎s-a dus la Cholula
‎și, cu ajutorul oamenilor săi,
‎a construit un munte artificial enorm ‎din cărămizi,
‎o piramidă,
‎și a dedicat-o venerării lui Tlaloc, ‎zeul ploii.
‎Arheologii privesc asta ‎ca pe un basm fantastic,
‎dar eu cred că, ignorându-l complet,
‎riscăm să pierdem indicii importante
‎despre originile acestui loc incredibil.
‎Poate că acel arhitect
‎care a apărut în Cholula ‎după un mare potop
‎nu era un uriaș, fizic vorbind,
‎ci unul intelectual,
‎aparținând unei civilizații avansate ‎pierdute în istorie.
‎N-ar trebui să ne așteptăm ‎să găsim dovezi ușor,
‎tocmai fiindcă, la fel ca în Cholula, ‎monumentele antice sunt situate deseori
‎direct deasupra unor construcții ‎și mai vechi,
‎cărora le ascund originea.
‎După un drum de două ore către nord-vest,
‎un alt sit remarcabil îmi oferă ‎următorul indiciu.
‎Cocoțat pe acest deal cu o formă unică,
‎se află complexul aztec antic ‎cunoscut sub numele de Texcotzingo.
‎Aici, la Texcotzingo, ‎întâlnim iarăși o piramidă,
‎de data aceasta o creație a Mamei Natură.
‎E ușor de înțeles de ce acest loc
‎ar fi putut exercita o atracție puternică ‎asupra anticilor.
‎În mod clar, ‎piramidele contau în Mexicul antic.
‎Aici, în secolul al XV-lea,
‎aztecii au construit o rețea remarcabilă ‎de grădini terasate și bazine,
‎alimentate de apeducte ‎inteligent construite
‎care aduceau apa de la un rezervor ‎din vârful muntelui.
‎Sunt ca Grădinile suspendate din Babilon, ‎în stil mesoamerican.
‎Dar, în mod surprinzător, ‎din investigațiile mele,
‎toate au fost dedicate ‎aceluiași zeu antic,
‎asociat cu cea mai veche piramidă ‎din Cholula…
‎Tlaloc, zeul ploii și al inundațiilor, ‎al cărui cult preceda cu mult aztecii.
‎Arheologii consideră că aztecii
‎au fost primii ‎care au acordat atenție Texcotzingo,
‎dar e posibil ca acest sit ‎să fie mult mai vechi?
‎Conchistadorii spanioli au subînțeles
‎că Texcotzingo a fost în întregime ‎opera aztecilor,
‎și asta vă vor spune ‎și cei mai mulți arheologi.
‎Dar dacă aztecii doar au renovat ‎și au adăugat unei construcții
‎create inițial ‎de o civilizație mult mai veche?
‎Autorul Marco Vigato crede că dovezile ‎sugerează că exact asta s-a întâmplat.
‎MARCO VIGATO ‎AUTOR „IMPERIILE ATLANTIDEI”
‎Construcția a fost refăcută ‎de-a lungul multor ani.
‎Piatra era un tip foarte dur ‎de rocă porfirică.
‎Dacă te uiți împrejur în acest sit,
‎vezi că unele suprafețe ale pietrei ‎sunt puternic erodate.
‎Unele părți ale sitului arată clar ‎că erodarea
‎a continuat de-a lungul a mii de ani,
‎ținând cont că este o rocă extrem de dură.
‎Da. Deci, după părerea ta, aztecii… ‎Știm că au sosit târziu,
‎dar au găsit acest loc ‎cel puțin parțial deja lucrat
‎și l-au preluat
‎- …și l-au dezvoltat. ‎- Da.
‎Este un gând radical.
‎Ar fi putut o cultură mult mai veche ‎să clădească
‎unele dintre caracteristicile ‎mai neobișnuite pe coasta dealului?
‎Precum acești megaliți culcați, ‎extrem de erodați.
‎Și această cameră cioplită în stâncă.
‎Cu siguranță acesta a fost ‎un loc pre-aztec.
‎A fost doar reocupat și reutilizat.
‎Este o concluzie ‎pe care arheologii ar contesta-o,
‎dar trebuie privite ‎niște dovezi relevante.
‎Nu prea departe, ‎într-o albie secată, la poalele muntelui,
‎s-a descoperit o statuie enormă ‎a zeului ploii, Tlaloc.
‎Cea mai mare piatră tăiată ‎dintr-o bucată din continentele americane.
‎Arheologii au datat-o ‎în jurul anului 700 d.Hr.,
‎cu mult înainte ‎ca aztecii să fi dominat ținutul.
‎E dovada că Tlaloc, zeul ploii,
‎era deja venerat în această zonă ‎de culturile anterioare,
‎poate sub diferite alte nume,
‎timp de aproape o mie de ani sau mai mult.
‎De fapt, Tlaloc, ca personaj mitologic,
‎exista tocmai
‎în cele mai vechi culturi ‎din Mexicul preistoric.
‎Și nu e singurul.
‎Potopurile trimise de zeii ploii ‎pregătesc terenul
‎pentru apariția celui mai fascinant ‎personaj din mitologia mexicană…
‎Quetzalcoatl.
‎După marele potop,
‎un străin din est a acostat ‎pe țărmul Mexicului,
‎venind cu o barcă fără vâsle, ‎care se zice că era purtată de șerpi.
‎Numele lui era Quetzalcoatl,
‎ceea ce înseamnă „șarpele cu pene”.
‎El și ai lui i-au învățat pe localnici să ‎cultive grâne și să domesticească animale.
‎Le-a dat legi
‎și i-a instruit în domeniile arhitecturii, ‎astronomiei și artelor.
‎L-au venerat ca zeu.
‎Dar, după ce a fost îndepărtat violent ‎de adepții unui zeu al războiului,
‎Quetzalcoatl a navigat spre est, ‎promițând să se întoarcă într-o zi.
‎Legenda lui Quetzalcoatl a fost spusă ‎generații întregi, până în prezent.
‎Avem descrierea unui individ ‎cu barbă mare.
‎Pare un străin de dincolo de ocean
‎și aduce darurile civilizației.
‎Ceea ce mi se pare uimitor ‎este cât de des am auzit istorisirea asta
‎de la culturi care se presupune că n-aveau ‎nicio legătură cu Mexicul antic.
‎Cadrul e mereu același. ‎A fost un cataclism uriaș.
‎Lumea a fost scufundată în întuneric, ‎inundații, haos peste tot.
‎Societatea se prăbușește.
‎Apoi, din întuneric apare o persoană ‎care cunoaște
‎ce e necesar pentru a face o civilizație.
‎Iar acea persoană îi învață ‎pe supraviețuitorii demoralizați
‎cum să pornească iar o civilizație.
‎În mitologia Greciei antice, ‎titanul Prometeu
‎e cel care, după un mare potop, ‎împărtășește oamenilor secretul focului.
‎În Anzii din America de Sud,
‎civilizațiile pre-incașe descriu ‎un personaj cu barbă și robă, Viracocha,
‎care a apărut dintr-un mare lac
‎și i-a învățat pe băștinași ‎să creeze lucrări de zidărie
‎care s-au păstrat până azi.
‎Chiar și în Pacific, legendele polineziene ‎îl menționează pe Maui,
‎care a creat insulele ‎trăgându-le de pe fundul oceanului
‎și apoi i-a învățat pe locuitori ‎să lucreze cu unelte de piatră
‎și să-și gătească mâncarea.
‎Arheologii spun ‎că acești eroi civilizatori
‎sunt doar invenții ‎ale ficțiunii elaborate a anticilor,
‎dar asemănările mi se par greu de ignorat.
‎Dacă aceste istorisiri descriu ‎supraviețuitorii unei civilizații avansate
‎care s-a pierdut ‎în cataclismele de potop și incendii
‎care au apărut ‎la finalul ultimei ere glaciare?
‎Miturile Mexicului
‎și mai ales legenda lui Quetzalcoatl
‎sunt legate exact de un astfel ‎de moment apocaliptic.
‎Marco crede ‎că există o dovadă a acestui lucru
‎doar la câteva ore ‎la sud de Ciudad de México,
‎printre templele antice Xochicalco.
‎La fel ca Cholula, orașul a fost ‎inițial construit de o cultură indigenă
‎despre care știm puține lucruri ‎în secolul al VII-lea d.Hr.
‎Aici se găsesc vestigiile ‎a două piramide mari.
‎Una dedicată zeului ploii
‎și cealaltă dedicată eroului civilizator ‎al Mexicului, Quetzalcoatl.
‎Am venit aici să aflu mai multe ‎despre așa-numitele personaje mitologice.
‎Pentru arheologi, ‎miturile sunt fanteziste și fragmentare.
‎Le ignoră complet în încercările lor ‎de a reconstrui trecutul.
‎Dar aici, la Xochicalco, ‎unii cercetători văd o încercare
‎de a crea o mărturie permanentă
‎a celui mai important mit ‎din Mexicul antic.
‎O mărturie care, consideră ei, ‎păstrează un episod uitat din preistorie.
‎De jur împrejurul celor patru laturi ‎ale templului Quetzalcoatl,
‎există gravuri complexe ale acestui zeu,
‎în manifestarea sa ca șarpe cu pene.
‎În mod clar, era un personaj important ‎chiar și în anii 700 d.Hr.
‎Dar Marco crede ‎că aceste hieroglife gravate în piatră
‎pot scoate la iveală detalii lipsă ‎din povestea originii sale.
‎Prin ce e special templul?
‎În partea inferioară a piramidei
‎există o reprezentare ‎a sosirii lui Quetzalcoatl
‎care se desfășoară pe trei laturi…
‎- Da. ‎- …ale piramidei,
‎până ajungem aici, ‎la prima hieroglifă semnificativă, aici.
‎Ceea ce vezi este un templu în flăcări.
‎Sunt aceste volute de fum sau foc.
‎- De parcă ar fi în flăcări. ‎- Exact.
‎Dar spiralele șarpelui în jurul lui?
‎Cum le interpretezi în acest context?
‎Ei bine, asta e coada șarpelui.
‎- Da. ‎- E înfășurată în jurul templului arzând.
‎Arată aproape ca un val care lovește…
‎- Bine. ‎- …templul dintr-o parte.
‎Aproape că pare o reprezentare ‎a unei insule.
‎Deci, avem un templu în flăcări,
‎iar valurile trec peste el, în opinia ta?
‎- Exact. ‎- Da.
‎Zi-mi cum interpretezi această scenă.
‎Personajul puternic, ‎fără îndoială, stă așezat
‎pe ceea ce pare o grămadă de șerpi
‎care aproape că se îndepărtează ‎din direcția acestui templu în flăcări.
‎Ceea ce vezi este reprezentarea ‎unui cataclism
‎care are loc într-un anumit loc ‎și căruia Quetzalcoatl îi supraviețuiește.
‎Se desprinde ideea unui zeu care iese ‎dintr-un pământ care a fost distrus.
‎Și există sosirea zeului Quetzalcoatl ‎aici, în Mexic,
‎ca întemeietor ‎al civilizației mesoamericane.
‎Este o cronică ce datează ‎dintr-un trecut îndepărtat.
‎Interpretarea lui Marco a hieroglifelor ‎ca reprezentare a apocalipsei antice
‎e în contradicție cu opinia arheologilor.
‎Dar asta nu înseamnă neapărat ‎că se înșală.
‎Templul Șarpelui cu Pene are ‎aproximativ 1.300 de ani vechime,
‎iar arheologii au dreptate când zic
‎că nu a existat în acea epocă ‎niciun cataclism planetar
‎care să fi putut inspira ‎mitul Quetzalcoatl.
‎Dar se pierde esențialul.
‎Tradiția este, cu siguranță, ‎mult mai veche decât templul.
‎Cu cât mai veche? Nimeni nu știe.
‎Dar există o perioadă a preistoriei ‎care se încadrează perfect.
‎Geologii au confirmat că a existat ‎o apocalipsă antică de un anumit fel.
‎O perioadă de cataclisme majore ‎și inundații
‎care a avut un impact la fel de mare aici ‎ca peste tot în lume…
‎cândva la finalul ultimei ere glaciare, ‎acum circa 12.800 de ani.
‎Ar putea oare legenda sosirii ‎lui Quetzalcoatl să dateze de atunci?
‎Nu contest vechimea structurii în sine.
‎Ceea ce avem este doar relatarea ‎unei istorisiri care e mult mai veche.
‎Poate că din arheologie lipsește, ‎din păcate,
‎o arheologie a ideilor.
‎Poate că se axează prea mult ‎pe data unei anumite construcții
‎și prea puțin pe ideile exprimate.
‎Exact.
‎Dacă suntem dispuși să privim
‎dincolo de orizonturile artificiale ‎stabilite de arheologie,
‎deodată mitul începe să aibă sens.
‎Nu ca niște evenimente ‎fanteziste imaginate,
‎ci ca dovadă reală ‎a unui trecut pierdut și uitat.
‎Arheologii resping ‎orice astfel de sugestie,
‎dar mie mi se pare imposibil de ignorat
‎cât de răspândite sunt ‎aceste basme despre eroii civilizatori.
‎Uneori pomenesc zei, alteori, oameni
‎care vin într-o vreme de haos ‎după un mare cataclism.
‎Învățându-i pe supraviețuitori
‎agricultură, arhitectură, ‎inginerie și astronomie.
‎În aceste tradiții
‎cred că pot fi găsite urmele ‎unei civilizații pierdute.
‎Unde se afla această civilizație pierdută ‎înainte de cataclismul care a distrus-o?
‎Există multe posibilități ‎care n-au fost luate în considerare.
‎Fiindcă, după cum am văzut, ‎la apogeul ultimei ere glaciare,
‎planeta arăta foarte diferit.
‎SUNDALAND - GOLFUL BENGAL - OCEANUL INDIAN
‎Mai multe indicii ne așteaptă ‎la un sfert din drumul în jurul lumii.
‎Acolo, la fel ca-n Cholula,
‎se crede că zeci de temple imense ‎au fost construite
‎de o rasă antică de uriași,
‎pe insule care odată nu erau insule, ‎în inima Mării Mediterane.
‎Acolo voi merge în continuare,
‎la o gigantică enigmă în piatră.
‎Megaliții misterioși din Malta.
‎Subtitrarea: Iulia Rolle